open-index/open-wikipedia-markdown huggingface dataset:
Adam Johann von Krusenstern

**Adamas Johanas fon Kruzenšternas** () arba **Ivanas Kruzenšternas** (, 1770 m. lapkričio 19 d. – 1846 m. rugpjūčio 24 d.) – Rusijos admirolas, keliautojas.

Gimė Baltijos vokiečių šeimoje, kilusioje iš Švedijos diduomenės, dabartinėje Estijos teritorijoje. 1787 m. įstojo į Rusijos karo laivyną, dalyvavo mūšiuose prieš Švediją. 1793–1799 m. tarnavo Britų jūrų laivyne, lankėsi Amerikoje, Kinijoje, Indijoje. Pristatęs veikalą apie tai, kad Rusijai būtų naudinga užmegzti prekybinius ryšius su Kinija, plaukiant pro Gerosios Vilties ir Horno kyšulius, caro Aleksandro I pavestas surengti ekspediciją į Tolimuosius Rytus.

1803 m. Johano Kruzenšterno ekspedicija, sudaryta iš laivų „Nadežda“ ir „Neva“, išplaukė iš Kronštato uosto. Ji apiplaukė Ameriką per Horno kyšulį, tada pasiekė Ramiojo vandenyno šiaurę, užsuko į Aliaską, Kamčiatką, Japoniją. Tada Azijos ir Afrikos pakrantėmis, pro Gerosios Vilties kyšulį 1806 m. grįžo į Europą. Johano Kruzenšterno ekspedicija atliko okeanografinių, meteorologinių, etnografinių tyrimų. Tyrė Markizų, Havajų salas, Hokaido salą, Kamčiatką, Sachaliną, Kurilų, Aleutų salas. Ekspedicijoje dalyvavo Jurijus Lisianskis, F. G. fon Belingshauzenas, Otas fon Kocebu. Tai buvo pirmoji Rusijos organizuota kelionė aplink pasaulį.

Po kelionės Johanas fon Kruzenšternas tapo Peterburgo mokslų akademijos garbės nariu ir Rusijos geografų draugijos steigėju, 1816 m. tapo Švedijos mokslų akademijos užsienio nariu, 1824 m. Amerikos filosofų draugijos nariu. Vadovavo Rusijos karo laivyno mokyklai, dirbo jūrų departamento moksliniame komitete. 1842 m. paaukštintas į admirolus.

Keliautojo garbei pavadintas Krunzenšterno kalnas (Naujoji Žemė), Kruzenšterno kyšulys (Aliaska), Kruzenšterno sąsiauris (Kurilai), Kruzenšterno sala (dab. Mažoji Diomedų sala, Aliaska), Kruzenšterno sala (dabar Tikehau, Tuamotu), Kruzenšterno salos – nedidelis salynas (Midendorfo įlanka, Karos jūra), Kruzenšterno krateris Mėnulyje, laivas „Kruzenšternas“ (priklauso Rusijai).

## Bibliografija
* „Kelionė aplink pasaulį 1803, 1804,1805 ir 1806 metais laivais *Nadežda* ir *Neva*“ (*Путешествие вокруг света в 1803, 4, 5 и 1806 годах*, 3 t. 1809–1812 m.)
* „Pietų jūros atlasas su paaiškinimais“ (*Собрание сочинений, служащих разбором и изъяснением Атласа Южного моря*, 2 t. 1823–1826 m.)

## Šaltiniai
Flathedų apygarda

**Flathedų** arba ***Flathedo*** **apygarda** () – Montanos apygarda, esanti šiaurės vakarinėje valstijos dalyje, prie sienos su Kanada. 2020 m. JAV gyventojų surašymo duomenimis, joje gyveno 104 357 žmonės; ketvirta pagal gyventojų skaičių apygarda valstijoje. Būstinė įsikūrusi Kalispelyje.  
## Istorija
Apygarda įkurta 1893 m. vasario 6 d. iš Mizulos apygardos dalies. Pavadinta pagal flathedų tautą.

## Geografija
Apima didumą Flathedų ežero ir Flathedų upės, Ledyno nacionalinio parko vakarinę dalį. Taip pat dalis Flathedų, Kutenajų, Lolo nacionalinių miškų. Prarasto Tako nacionalinis laukinės gamtos draustinis. Vyrauja lūšys, juodieji lokiai, kojotai, elniai, grizliai, pumos, vilkai. Sausumos plotu tai yra antra pagal dydį Montanos apygarda.

## Gyventojai
2020 m. duomenimis, apygardoje gyveno 89,52 % baltųjų, 4,96 % mišrios rasės, 0,89 % indėnų, 0,67 % azijiečių, 0,44 % kitų rasių, 0,26 % afroamerikiečių, 0,07 % Ramiojo vandenyno salų ir 1,97 % lotynoamerikiečių kilmės gyventojų.

## Šaltiniai
Inturkės herbas

**Inturkės herbas** – pagrindinis Inturkės kaimo ir Inturkės seniūnijos (Molėtų rajono savivaldybė) heraldinis atributas.

## Aprašymas

Purpuriniame lauke čiulbanti sidabrinė volungė (snapas, akis ir kojos auksiniai), stovinti ant nuo dešinės papėdės pusės išlenktos sidabrinės šakelės (trys uogos auksinės, uogų koteliai ir trys lapai sidabriniai).

## Simbolika

Herbas priklauso kalbančiųjų herbų grupei, kadangi Urkio ežeras, nuo kurio kilo vietovės pavadinimas, ir jo apylinkės yra ornitologinis draustinis. Herbe vaizduojama šakelė atspindi vietovės gamtos turtingumą. Herbe naudojama reta Lietuvos šiuolaikinėje heraldikoje purpuro spalva, kuria pabrėžti, kad Inturkė ir jos aplinkinės valdos priklausė Lietuvos didžiajam kunigaikščiui, o Lenkijos karalienė ir Lietuvos didžioji kunigaikštienė Bona Sforca fundavo Inturkės bažnyčią.

## Istorija

Herbą 2025 m. balandžio 1 d. dekretu Nr. 1K-286 patvirtino Lietuvos prezidentas Gitanas Nausėda. Etalono dailininkas – Nerijus Treinys.

## Šaltiniai
Joniškio herbas (Molėtai)

**Joniškio herbas** – pagrindinis Joniškio miestelio ir Joniškio seniūnijos (Molėtų rajono savivaldybė) heraldinis atributas.

## Aprašymas

Mėlyname lauke, vandens lelijų linija atskirtame nuo sidabrinės skydo papėdės, vaizduojama sidabrinė sklendžianti mažoji žuvėdra (viršugalvis juodas, snapas ir kojos auksiniai), sidabrinė skydo papėdė damaskinuota vandens lelijų raštu.

## Simbolika

Herbe vaizduojama Joniškio apylinkėse perinti mažoji žuvėdra, įrašyta į Lietuvos raudonąją knygą. Lelijų raštu damaskinuota sidabrinė skydo papėdė simbolizuoja prie Joniškio telkšantį Arino ežerą ir jame gausiai augusias vandens lelijas. Šiame herbe pirmą kartą Lietuvos heraldikoje pavaizduota mažoji žuvėdra ir panaudotas retas, bet labai vertinamas damaskinažas (metalo dirbinių dekoravimo būdas sidabrine arba auksine vielele), originaliai sukomponuotas būtent šiam herbui.

## Istorija

Herbą 2025 m. balandžio 1 d. dekretu Nr. 1K-287 patvirtino Lietuvos prezidentas Gitanas Nausėda. Etalono dailininkas – Nerijus Treinys.

## Šaltiniai
Cristiana Girelli

**Kristijana Džireli** (it. *Cristiana Girelli*) (g. 1993 m. gruodžio 3 d.) – Italijos futbolininkė, puolėja. Nuo 2013 m. K. Džireli atstovauja Italijos moterų futbolo rinktinei, o 2018 m. prisijungė prie „Juventus“ klubo.

K. Džireli buvo rezultatyviausia Serie A lygos žaidėja 2019–2020, 2020–2021 ir 2024–2025 m. sezonais.

10 kartų tapo Serie A čempione – 3 kartus su „Bardolino“, 2 – su „Brescia“ ir 5 – su „Juventus“ komandomis.

## Pasiekimai
; Bardolino
* Serie A: 2006-07, 2007-08, 2008-09
* Italijos taurė: 2005-06, 2006-07, 2008-09
* Italijos supertaurė: 2005, 2007, 2008

; Brescia
* Serie A: 2013–14, 2015–16
* Italijos taurė: 2014-15, 2015-16
* Italijos supertaurė: 2014, 2015, 2016, 2017

; Juventus
* Serie A: 2018–19, 2019–20, 2020–21, 2021–22, 2024–25
* Italijos taurė: 2018–19, 2021–22, 2022–23, 2024–25
* Italijos supertaurė: 2019, 2020–21, 2021–22, 2023

; Individualūs
* Serie A metų futbolininkė: 2020
* Italijos futbolo šlovės galerija: 2022

## Šaltiniai

## Nuorodos
* SOFASCORE
* SOCCERWAY
Zebu

**Zebu** (*Bos taurus indicus*) –  tai prijaukintas (domestikuotas) galvijų porūšis iš Pietų Azijos. 
Paplitęs Afrikoje, Indijoje ir kituose tropiniuose regionuose, nes gerai prisitaikęs prie karšto klimato – jų fiziologija leidžia efektyviai reguliuoti kūno temperatūrą.
Paplitusios dvi galvijų grupės: 
1. be kupros - Afrikoje, Artimuosiuose Rytuose; 
2. su raumeninine-riebaline kupra -  Indijoje ir Pakistane.

## Ypatybės
Šie galvijai pasižymi:
- būdinga riebaline kupra virš pečių;
- ryškiu pagurkliu (ilgu odos atvartu po kaklu); 
- nusvirusiosiomis ausimis.  
– pasižymi dideliu atsparumu infekcinėms ligoms; 
- išskiria kvapiąsias medžiagas, kurios veikia kaip natūrali apsauga nuo vabzdžių. 
Išmatavimai:
Aukštis: 110 - 140 cm;
Kūno ilgis: 180 - 226 cm;
Ūgis stovint: 124 - 158 cm;
Kūno plotis: 57 - 71 cm.
Zebu ragų ilgis yra nuo 15,2 iki 45,7 cm. 
Svoris: Jautis sveria apie  180 - 270 kg, Karvė – apie 150 - 200 kg. Gyvenimo trukmė apie 19 metų. 
Jų regėjimo laukas siekia apie 330°, nes akys yra šonuose. 
Zebu minta žoline augmenija, gyvena grupėmis. Kuproje sukaupti riebalai gali būti panaudojami kaip energijos šaltinis, kai trūksta maisto. 
## Panaudojimas ir veislės
Tai traukiamieji ir nešuliniai gyvuliai , tinka maistui (pienui, mėsai), odai, kailiui, mėšlui, kurui ir ragams. Indijoje zebu laikomi šventais gyvūnais, naudojami pienui, darbui, jodinėjimui. Pieno kiekis per metus  - vidutiniškai nuo 500 kg iki 2500 kg,  pieno riebumas yra nedidelis - nuo 5,0 % iki 7,0 %.  
Zebu (*Bos taurus indicus*) - tiek kaip grynaveisliai, tiek veisiami  hibridai su kitomis galvijų veislėmis  (*Bos taurus*).  Iš viso yra daugiau nei 120 zebu veislių. Hibridai paplitę Azijoje, Afrikoje, Lotynų Amerikoje, kai kuriose Europos vietovėse. Pavyzdžiai, Brahmanų ir Herefordų hibridas (JAV). Brahmanų ir Aberdyno-angusų hibridas. Trijų veislių (Herefordų, Šortgornų ir Brahmanų) pramoninis hibridas, Brahmanų ir Šarolė veislių hibridas (Australija), Holšteinų ir zebų hibridas (Kuba).

## Šaltiniai
Mason Melia

**Meisonas Melija** (g. 2007 m. rugsėjo 23 d.) – Airijos futbolininkas, puolėjas. Kitados atstovavo Airijos jaunimo rinktinėms.

## Karjera
Karjerą pradėjo Newtown Juniors, o vėliau priklausė St Joseph’s Boys, Bray Wanderers klubų jaunimo ugdymo sistemoms. 2022 m. perėjo į „Saint Patrick’s Athletic“.

### St Patrick’s Athletic
2023 m. pasirašė sutartį su Saint Patrick’s Athletic FC. Netrukus futbolininku ėmė domėtis Anglijos klubai.

2025 m. vasario 4 d. paskelbta, kad nuo 2026 m. sausio 1 d. futbolininkas priklausys Tottenham Hotspur klubui (Anglija).

2025–2026 m. UEFA Konferencijų lygos pirmojo atrankos etapo burtai lėmė, kad „Hegelmann“ kovojo prieš „Saint Patrick’s Athletic“. 2025 m. liepos 17 d. atsakomosiose rungtynėse Raudondvaryje (Kauno rajonas, Lietuva), Airijos klubui įvarčius pelnė Mason Melia ir Kian Leavy. „Saint Patrick’s Athletic“ nugalėjo varžovus rezultatu 2-0. Bendras dviejų rungtynių rezultatas 3-0 reiškė, kad Airijos klubas pateko į kitą turnyro etapą.

### Tottenham Hotspur FC
Nuo 2026 m. sausio mėn. priklausė Tottenham Hotspur (Anglija).

## Rinktinės
2021 m. debiutavo Airijos iki 15 metų jaunimo rinktinėje. Rungtyniavo U-16, U-17, U-19 ir U-21 rinktinėse.

## Šaltiniai

## Nuorodos
* SOCCERWAY
* Transfermarkt
* Globalsportsarchive
Nojus Kulieša

**Nojus Kulieša** (g. ) – Lietuvos krepšininkas, žaidžiantis LKL čempionate besivaržančioje Panevėžio „Lietkabelio“ komandoje. Taip pat atstovavo Lietuvos jaunimo rinktinėms įvairiuose FIBA čempionatuose.

## Karjera
Kulieša krepšinio karjerą pradėjo Sostinės krepšinio lygoje.

2020–2021 m. atstovavo SKM „Drakonai“ komandai Sostinės krepšinio lygos C divizione.

2022–2023 m. žaidė SKM-2005-I „Vilniaus duona“ komandoje D divizione.

2024–2025 m. sezoną Nojus Kulieša rungtyniavo Vilniaus universiteto komandoje SKL A divizione, taip pat atstovavo Vilniaus „Ryto-2“ komandai NKL, kurioje per 40 rungtynių vidutiniškai pelnė po 7 taškus.

2025 m. pavasarį iš „Ryto-2“ komandos buvo paskolintas Panevėžio „Lietkabeliui“, o LKL sezone sužaidė 5 rungtynes, pelnydamas po 2 taškus per susitikimą.

Liepos 8 d. po sėkmingo nuomos laikotarpio pasirašė ilgalaikę sutartį su „Lietkabelio“ klubu.

## Nacionalinė rinktinė
Kulieša atstovavo Lietuvos jaunimo rinktinėms įvairiuose FIBA turnyruose.

2021 m. žaidė U-16 Europos iššūkio turnyre, kur per 5 rungtynes vidutiniškai pelnė po 2,2 taško, atkovojo po 1,4 kamuolio ir atliko 1,8 rezultatyvaus perdavimo.

2022 m. dalyvavo U-17 pasaulio čempionate, per 7 rungtynes rinko po 1,7 taško, 1,6 atkovoto kamuolio ir 1,3 rezultatyvaus perdavimo.

2023 m. su Vilniaus „Ryto“ jaunimo ekipa dalyvavo Youth Basketball Champions League turnyre.

## Išnašos
Suginčių herbas

**Suginčių herbas** – pagrindinis Suginčių kaimo ir Suginčių seniūnijos (Molėtų rajono savivaldybė) heraldinis atributas.

## Aprašymas
 
Skydas ketvirčiuotas, pirmas ir antras laukai nuo trečio ir ketvirto laukų atskirti banguota linija. Pirmajame ir trečiajame sidabriniuose laukuose po žalią leliją, antrajame ir trečiajame žaliuose laukuose po sidabrinę leliją. Visuose laukuose lelijų apačia orientuota į skydo širdį.

## Simbolika

Lelijos simbolizuoja vietos sodybų žydėjimą ir klestėjimą, jos būdingos lietuvių liaudies tradicijai (vaizduotos ant skrynių, audinių ir kt.). Banguota linija ir sidabriniai laukai simbolizuoja seniūnijoje tyvuliuojančius ežerus, žalia spalva – gamtos grožį, aplink seniūniją besidriekiančius miškus.

## Istorija

Herbą 2025 m. balandžio 1 d. dekretu Nr. 1K-288 patvirtino Lietuvos prezidentas Gitanas Nausėda. Etalono dailininkas – Nerijus Treinys.

## Šaltiniai
Kurtuvėnų herbas

**Kurtuvėnų herbas** – pagrindinis Kurtuvėnų miestelio (Šiaulių rajono savivaldybė) heraldinis atributas.

## Aprašymas

Sidabriniame herbo lauke yra raudonas įžambusis kryžius, herbo širdyje – mėlynas skydelis, kuriame pavaizduoti du raktai.

## Simbolika

Kryžius simbolizuoja Kurtuvėnus buvus svarbia europine kryžkele, čia kertasi keliai Šiauliai–Varniai ir Kuršėnai–Kražiai. Mėlyna spalva heraldikoje reiškia ištikimybę, dievišką išmintį, pastovumą ir sąžiningumą. Raudona reiškia pralietą už tėvynę kraują, taip pat meilę, pasiaukojimą, drąsa ir narsą. Auksas simbolizuoja šviesą, dvasinį turtą. Sidabras heraldikoje simbolizuoja vandenį, tyrumą, dorą, ištikimybę, taip pabrėžiama miestelio etimologija iš vandenvardžio – Kurtuvos ežero.

## Istorija

Dar 2025 m. pradžioje Lietuvos heraldikos komisijai buvo siūlomas herbo etalonas, kurio centre pavaizduota auksinė kriauklė – šv. Jokūbo simbolis. Tokiu atveju būtų atmenama Kurtuvėnų šv. Jokūbo bažnyčia, jos fundatorius vietos dvarininkas Jokūbas Nagurskis, taip pat Lietuvos šv. Jokūbo kelio Žemaitijos atšaka, einanti per Kurtuvėnus. Kriauklė būtų buvusi unikali Lietuvos heraldikoje. Šiam etalonui pritarė heraldikos komisija, tačiau vėliau buvo pasirinktas variantas su raktais (šv. Petro, o ne šv. Jokūbo simboliu). Tokį herbą 2025 m. gegužės 20 d. dekretu Nr. 1K-352 patvirtino Lietuvos prezidentas Gitanas Nausėda. Etalono dailininkas – Rolandas Rimkūnas.

## Šaltiniai
GD Palmeira

**Grupo Desportivo da Palmeira** arba **GD Palmeira**, o trumpai vadinamas tiesiog **Palmeira** – Žaliojo Kyšulio futbolo klubas, įsikūręs Santa Marijos mieste (Salio sala). Namų rungtynes žaidė Savivaldybės stadione, talpinančiame vieną tūkstaninę žiūrovų.

## Istorija
Rungtyniavo Žaliojo Kyšulio čempionatuose. 2022–2023 m. pateko į finalą ir kovojo dėl čempionų titulo prieš Académica do Mindelo. Pagrindinis laikas baigėsi esant lygiam rezultatui (1-1). Baudinių serijoje „Palmeira“ futbolininkai 7-6 palaužė varžovus ir pirmą kartą klubo istorijoje iškovojo čempionų titulą. 

2024–2025 m. sezone tapo Salio salos čempionais ir pateko į finalinį etapą. Finale dėl čempionų vardo kovojo prieš Boavista. Pagrindinis susitikimo laikas baigėsi be įvarčių (0-0). Baudinių serijoje „Palmeira“ futbolininkai 4-3 palaužė varžovus ir antrą kartą klubo istorijoje iškovojo čempionų titulą.

## Pasiekimai
;  Campeonato Cabo-verdiano de Futebol
*  **Čempionai (2):** 2022–2023, 2024–2025 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Žaidėjai, atstovavę Žaliojo Kyšulio nacionalinei rinktinei
*  Kiky, gynėjas;
*  Rendrick, puolėjas;
*  Erikson Soares, puolėjas;
; Užsieniečiai
* 

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* TRANSFERMARKT
* Globalsportsarchive
2019 m. Zimbabwe Premier Soccer League

**2019 m. [[Zimbabwe Premier Soccer League]]** – aukščiausioji Zimbabvės futbolo lyga. Sezonas prasidėjo 2019 m. kovo mėn., o baigėsi 2019 m. gruodžio mėn.

## 2019 m. sezonas
; 2019 m. Premier Soccer League
* Čempionų titulą iškovojo FC Platinum. Tai buvo trečiasis čempionų titulas per klubo gyvavimo istoriją (2017, 2018, 2019).

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2021–2022 m. Zimbabwe Premier Soccer League

**2021–2022 m. [[Zimbabwe Premier Soccer League]]** – aukščiausioji Zimbabvės futbolo lyga. Sezonas prasidėjo 2021 m. lapkričio mėn., o baigėsi 2022 m. lapkričio mėn.

## 2021–2022 m. sezonas
; 2021–2022 m. sezone Premjer lygoje rungtyniavo 16 komandų.
:: Septyni klubai dalinosi vieną stadioną.

; Premier Soccer League 2021–2022 turnyrinė lentelė 

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2023 m. Zimbabwe Premier Soccer League

**2023 m. [[Zimbabwe Premier Soccer League]]** – aukščiausioji Zimbabvės futbolo lyga. Sezonas prasidėjo 2023 m. kovo mėn., o baigėsi 2023 m. lapkričio mėn.

## 2023 m. sezonas
; Premier Soccer League 2023
* Čempionų titulą iškovojo Ngezi Platinum. Tai buvo pirmasis čempionų titulas per klubo gyvavimo istoriją (2023).

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Kian Leavy

**Kianas Lyvis** (g. 2002 m. kovo 21 d.) – Airijos futbolininkas, saugas. Kitados atstovavo Airijos jaunimo rinktinėms.

## Karjera
Priklausė Drogheda Town, Drogheda Boys, Shelbourne FC, Saint Francis, St. Kevin’s Boys, Saint Patrick’s Athletic klubų jaunimo ugdymo sistemoms.

2018 m. persikėlė į Reading klubą (Anglija). 2018–2021 m. rungtyniavo jaunimo komandose. 2023 m. vasario 8 d. paskelbta, kad futbolininkas paskolintas Shelbourne (Airija). 2023 m. kovo 3 d. pelnė savo pirmąjį įvartį prieš Bohemians 2023 m. liepos 6 d. Shelbourne pranešė, kad futbolininkas paliko klubą.

### St Patrick’s Athletic
2023 m. liepos 6 d. pasirašė sutartį su Saint Patrick’s Athletic. Dėl traumos debiutas įvyko kiek vėliau, 2023 m. rugpjūčio 11 d. prieš Bohemians. Susitikimas baigėsi nulinėmis lygiosiomis (0-0).

2025–2026 m. UEFA Konferencijų lygos pirmojo atrankos etapo burtai lėmė, kad „Hegelmann“ kovojo prieš „Saint Patrick’s Athletic“. 2025 m. liepos 17 d. atsakomosiose rungtynėse Raudondvaryje (Kauno rajonas, Lietuva), Airijos klubui įvarčius pelnė Mason Melia ir Kian Leavy. „Saint Patrick’s Athletic“ nugalėjo varžovus rezultatu 2-0. Bendras dviejų rungtynių rezultatas 3-0 reiškė, kad Airijos klubas pateko į kitą turnyro etapą.

## Rinktinės
2017 m. debiutavo Airijos iki 15 metų jaunimo rinktinėje. Rungtyniavo U-18, U-20 ir U-21 rinktinėse.

## Šaltiniai

## Nuorodos
* SOCCERWAY
* Transfermarkt
* Globalsportsarchive
Nathan Wood

**Neitanas Denielis Vūdas** (1997 m. balandžio 23 d.) – Velso futbolininkas, saugas. 

## Karjera
Kitados atstovavo Newport County jaunimo komandoms. 2015–2019 m. priklausė Undy Athletic. 2019 m. persikėlė į Penybont. Nuo 2023 m. priklausė Newport County. 2024 m. nuomos pagrindais buvo perleistas Cork City. Vėliau išnuomotas Penybont. Nuo 2025 m. priklausė Penybont.

2025–2026 m. UEFA Konferencijų lygos pirmojo atrankos etapo burtai lėmė, kad Kauno Žalgiris susitiko su Penybont. 2025 m. liepos 17 d. atsakomosios rungtynės įvyko Velse. Po Grato Sirgėdo pakelto kampinio kamuolį į vartus pasiuntė Aldayr Hernandez (13 min.), o netrukus (17 min.) Nathan Wood išlygino rezultatą. Susitikimas baigėsi lygiosiomis 1-1. Bendras dviejų rungtynių rezultatas 4-1 reiškė, kad į kitą etapą pateko FK Kauno Žalgiris.

## Šaltiniai

## Nuorodos
* SOCCERWAY
* Transfermarkt
* Globalsportsarchive
Alva (Oklahoma)

**Alva** () – miestas Jungtinėse Amerikos Valstijose, šiaurės vakarų Oklahomoje, 175 km į šiaurės vakarus nuo Oklahoma Sičio, netoli Kanzaso sienos prie Arkanzaso upės Solto ištakos. Vudso apygardos centras. Praeina Kanzas Sičio–Amarilo geležinkelis. Maisto (kviečių, mėsos), traktorių, baldų pramonė. Žemės ūkio regiono prekybinis centras. Apylinkėse siurbiama nafta ir gamtinės dujos. Veikia Šiaurės Vakarų Oklahomos valstybinis universitetas (nuo 1897 m.), Čerokių Juostos muziejus, Alvos savivaldybės oro uosto muziejus.

Apylinkėse yra trys valstijos parkai – Alebastro urvų, Mažosios Sacharos ir Didžiųjų Druskos lygumų.

2020 m. 82,7 % miesto gyventojų buvo baltieji, 8,2 % – lotynoamerikiečiai, 3,1 % – afroamerikiečiai, 2,5 % – indėnai, 1,4 % – azijiečiai.

## Istorija
Alva įkurta 1893 m. kaip žemių valdyba prie Santa Fė geležinkelio stotelės. Pavadinta geležinkelių teisininko ir Kolorado valstijos gubernatoriaus Alvos Adamso garbei.

Apygardos centras nuo 1907 m.

## Šaltiniai
Falono apygarda

**Falono** **apygarda** () – Montanos apygarda, esanti pietrytinėje valstijos dalyje. 2020 m. JAV gyventojų surašymo duomenimis, joje gyveno 3 049 žmonės. Būstinė įsikūrusi Beikeryje.  
## Istorija
Apygarda įkurta 1913 m. gruodžio 9 d. iš Kasterio apygardos dalies. Pavadinta tyrinėtojo Viljamo Klarko sūnėno Bendžamino O`Falono garbei. Iš pradžių būstinė buvo Ikalakoje, bet sekančiais metais vykusius pakartotinus administracinio centro rinkimus laimėjo Beikeris. 1917 m. Ikalaka ir aplinkinės teritorijos atsiskyrė nuo Falono apygardos, taip sukuriant naują Karterio apygardą.

## Gyventojai
2020 m. duomenimis, apygardoje gyveno 93,74 % baltųjų, 2,89 % mišrios rasės, 0,89 % indėnų, 0,16 % afroamerikiečių, 0,16 % azijiečių, 0,07 % Ramiojo vandenyno salų, 0,03 % kitų rasių ir 2,07 % lotynoamerikiečių kilmės gyventojų.

## Šaltiniai
Amapala

**Amapala** () – miestas pietų Hondūre, Valjės departamente, įsikūręs Tigrės saloje, esančioje Fonsekos įlankoje. Ilgą laiką buvo pagrindinis Hondūro jūrų uostas prie Ramiojo vandenyno. Vystoma žvejyba.

## Istorija
Amapala įkurta 1838 m., o 1868 m. tapo laisvuoju uostu. Per jį būdavo išvežamas auksas, sidabras, metalų rūdos. 1895 m. Amapaloje pasirašyta sutartis tarp Hondūro, Salvadoro ir Nikaragvos, kuria siekta įkurti Centrinės Amerikos Didžiąją Respubliką (jos sostine paskelbta Amapala). XX a. 8-ajame dešimtmetyje Amapalą nustelbė žemyno pakrantėje įrengtas San Lorenso uostas.

## Šaltiniai
Kwekwe United FC

**Kwekwe United Football Club**, o trumpai **Kwekwe United** – Zimbabvės futbolo klubas iš Kvekvės. Klubas turi ir moterų komandą žinomą kaip Kwekwe United Queens.

## Istorija
2019 m. įkurtas futbolo klubas. Kitados rungtyniavo žemesniųjų pakopų pirmenybėse. 2023 m. sezone Division One užėmė šeštąją vietą Centriniame regione. 2024 m. sezone varžėsi Pirmame divizione (II) ir tapo Centrinio regiono nugalėtojais. 2025 m. sezone rungtyniavo aukščiausioje šalies lygoje – Zimbabwe Premier Soccer League, tačiau tarp aštuoniolikos dalyvių liko paskutinėje vietoje ir iškrito į žemesnį divizioną.

## Titulai
;  **[[Zimbabwe Premier Soccer League]]**
* **Čempionai (0):** – 
;  **Zimbabvės futbolo taurė**
* **Nugalėtojai (0):** – 

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Klubo žaidėjai, atstovavę Zimbabvės nacionalinei rinktinei.
*  Dennis Dauda, gynėjas;
*  Masimba Mambare, saugas;

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportarchive
Amaravatis

**Amaravatis** () – miestas pietinėje Indijoje, Andhra Pradešo valstijos sostinė. Įsikūręs Krišnos upės dešiniajame krante, 30 km į vakarus nuo Vidžajavados ir 32 km į šiaurę nuo Guntūro.

Dabartinis Amaravačio miestas įkurtas 2014 m., kai nuo Andhra Pradešo atskyrus Telanganą, valstija liko be sostinės.

## Istorija
Miesto pavadinimas sanskritu reiškia „nemariųjų buveinė“. Tai buvo svarbus miestas Satavahanų dinastijos laikais (III–II a. pr. m. e.). Ši dinastija rėmė budizmo plėtrą, todėl miestas tapo svarbiu budistų mokslo centru. ~II a. pr. m. e. pastatyta Amaravačio stūpa tapo didžiausia ir viena svarbiausių stūpų Indijoje. Į Amaravačio universitetą ir vienuolynus traukė studentai iš visos Indijos ir Pietryčių Azijos. Po Satavahanų valdžiusi Ikšvakų dinastija toliau rėmė budizmą Amaravatyje. Be to, mieste buvo pastatyta svarbi Šivos Amarešvaros šventykla – viena iš penkių svarbiausių (pančarama) šventyklų, skirtų Šivai Andhra Pradeše. Vėliau suklestėjus hinduizmui, paplito mitas, kad Amaravatis yra vieta, kur dievai, jakšai ir ppkinarai atgailauja prieš Šivą.

Britų Indijos laikais Amaravatis sumenko iki nedidelio miestelio. Čia archeologinius kasinėjimus atliko Kolinas Makenzis, Volteris Eliotas, Aleksanderis Ri.

### Valstijos sostinė

Po to, kai 2014 m. nuo Andhra Pradešo atsiskyrė Telangana, naujojoje valstijoje liko Andhra Pradešo sostinė Haidarabadas, todėl reikėjo naujos sostinės. Dėl strateginės vietos valstijos centre ir vietos plėtrai, sostinei pasirinktas Amaravatis. Dėl Amaravačio likimo susigrūmė dvi įtakingos Andhra Pradešo partijos – Telugų Desam ir YSR Kongreso partija. Telugų Desam siūlė Amaravatį įkurti kaip pilnavertę valstijos sostinę, o YSR – kaip įstatymų leidybos sostinę (kitas valdžios institucijas perkeliant į Višakhapatnamą ir Kurnūlį). 2024 m. valstijos rinkimus laimėjusi Telugų Desam partija pasiryžo paversti Amaravatį svarbiu politiniu ir ekonominiu centru.

## Šaltiniai
Ambikapuras

**Ambikapuras** () – miestas Indijoje, šiaurės Čhatisgarhe, kalvotoje vietovėje, 215 km į vakarus nuo Rančio. Geležinkelis į Katnį, keliai į Katnį, Bilaspurą, Aurangabadą. Žemės ūkio regiono prekybinis centras (apylinkėse auginami ryžiai, kviečiai, aliejinės kultūros), taip pat akmens anglių transportavimo centras. Kertami miškai. Veikia Surgudžos universitetas. Išlikę Ragunatho rūmai.

2011 m. 79,1 % miesto gyventojų buvo hinduistai, 11,5 % – musulmonai, 8,2 % – krikščionys.

## Istorija
Miesto pavadinimas reiškia „Motinėlės (Didžiosios deivės) miestas“.

Nuo XVII a. Ambikapuras buvo Surgudžos kunigaikštystės sostinė.

## Šaltiniai
Embridžas

**Embridžas** () – gyvenvietė Jungtinėse Amerikos Valstijose, Pensilvanijoje, 25 km į šiaurės vakarus nuo Pitsbergo, prie Ohajo upės. Praeina Pitsbergo–Ročesterio geležinkelis ir plentas, tiltas per Ohajo upę į Alikvipą. Gaminami plieniniai vamzdžiai.

2020 m. 67,9 % miesto gyventojų buvo baltieji (nemaža dalis ukrainiečių, lenkų, italų, slovėnų, kroatų, rusinų, vokiečių kilmės), 19 % – afroamerikiečiai, 1 % – azijiečiai, 10 % – mišrios kilmės.

## Istorija

1824–1904 m. dabartinio Embridžo teritorijoje buvo Džordžo Rapo įkurtos Harmonijos draugijos komuna Ekonomija. Daugiausia dėl celibato praktikos Harmonijos draugija sunyko, ir 1901 m. žemes iš harmonistų įsigijo Amerikos tiltų kompanija, kuri čia įsteigė plieno konstrukcijų gamyklą. 1905 m. sudaryta Embridžo apylinkė (*borough*). 1919 m. Pensilvanijos vyriausybė įsigijo harmonistų pastatus ir juos ėmė saugoti kaip istorinį paminklą (Senasis Ekonomijos kaimas). 1984 m. tiltų konstrukcijų gamykla uždaryta.

## Šaltiniai
Jana Veva

**Jana Veva** (*Яна Вева*, g. 1984 m. rugpjūčio 3 d.) – Rusijos dainininkė, muzikė, kompozitorė, poetė. Ilgametė grupės „Theodor Bastard“ pagrindinė atlikėja.

Gimė Leningrade, augo su senele vienkiemyje Briansko srityje. Baigė Sankt Peterburgo valstybinę meninę-pramoninę akademiją, kur įgijo menų srities specialybę. Užsiėmė tapyba, jos darbai publikuoti žurnaluose.

Po 2000 m. Jana Veva prisijungė prie muzikinės grupės „Theodor Bastard“, tapo jos pagrindine vokaliste ir gerokai pakeitė grupės muzikinę stilistiką. Pirmasis su Jana Veva įrašytas albumas buvo *Pustota*.

Dainininkė taip pat prisidėjo prie kitų muzikinių projektų – įdainavo vokalines dalis vokiečių atlikėjo Štefano Hertricho (*Stefan Hertrich*) projektams „SpiRitual“ ir „Shiva in Exile“, rusų projektui „Raxa“ (daina *Mun*), taip pat kolektyvams „Teatr Jada“, „Ole Lukkoye“, „Dekabr`“. Taip pat turėjo savo solinį projektą „Samka“.

Janos Vevos vokalas pasižymi retu tembru, diapazonu ir dainavimo maniera. Daugelį dainų atlikėja atlieka imaginacine (glosolaline) kalba, taip pat rusiškai, angliškai ir kitomis kalbomis.

## Diskografija

;Theodor Bastard
* *Пустота* (2004 m.)
* *Суета* (2006 m.)
* *Белое: Ловля Злых Зверей* (2008 m.)
* *Белое: Предчувствия и Сны* (2009 m.)
* *Music for the empty spaces* (2012 m.)
* *Oikoumene* (2012 m.)
* *Ветви* (2015 m.)
* *Utopia* (2017 m.)
* *Волчья ягода* (2020 m.)
;SpiRitual
* *Pulse* (2006 m.)
;Shiva in Exile
* *Nour* (2008 m.)
;Raxa
* * Rabinal Achi* (2007 m.)
;Dekabr`
* *Тишины Больше Не Будет* (2006 m.)
;Rinkiniai
* *Extreme Music From Russia* (2004 m.)
* *It Just Is (In Memoriam: Jhonn Balance)* (2005 m.)
* *Colours Of Black: Russian Dark Scene Compilation, Volume 2* (2006 m.)
* *Sonic Seducer Cold Hands Seduction Vol. 57* (2006 m.)

## Šaltiniai
Bleino apygarda (Montana)

**Bleino** **apygarda** () – Montanos apygarda, esanti šiaurinėje valstijos dalyje, prie sienos su Kanada. 2020 m. JAV gyventojų surašymo duomenimis, joje gyveno 7 044 žmonės. Būstinė įsikūrusi Činuke. Teka Milkas, iškilę Meškos Letenos bei Mažieji Uoliniai kalnai. Vystomas žemės ūkis.  
## Istorija
Apygarda įkurta 1912 m. vasario 29 d. iš Šoto apygardos dalies. Pavadinta valstybės sekretoriaus Džeimso G. Bleino garbei. Kiek vėliau vakarinė dalis atiteko Filipso apygardai.

## Gyventojai
2020 m. duomenimis, apygardoje gyveno 51,41 % indėnų (daugiausia – grovantrų ir asiniboinų), 41,77 % baltųjų, 3,76 % mišrios rasės, 0,5 % kitų rasių, 0,18 % azijiečių, 0,14 % afroamerikiečių ir 2,24 % lotynoamerikiečių kilmės gyventojų.

## Šaltiniai
Bleino apygarda

**Bleino apygarda** gali reikšti

*Bleino apygarda (Aidahas);
*Bleino apygarda (Montana);
*Bleino apygarda (Nebraska);
*Bleino apygarda (Oklahoma);
*išgalvota apygarda Grand Theft Auto V žaidime.
Bafalas (reikšmės)

**[[Bafalas]]** – miestas Niujorko valstijoje, JAV.

**Bafalas** dar gali reikšti:
*Gyvenvietės  JAV:
**Ajovoje;
**Minesotoje;
**Misūryje;
**Oklahomoje;
**Pietų Dakotoje;
**Pietų Karolinoje;
**Teksase;
**Vajominge;
**Bafalo apygardoje, Viskonsine;
**Marketo apygardoje, Viskonsine;
**Pietų Karolinoje;
*Bafalo apygarda.
Toringtonas (reikšmės)

**[[Toringtonas]]** – miestas JAV, Konektikute.

**Toringtonas** () dar gali reikšti:

* Anglijos kaimai:
** Toringtonas (Eseksas);
** Toringtonas (Safolkas);
* Toringtonas – miestas JAV, Vajominge.
Linijinis A raštas

**Linijinis A raštas** – rašto sistema, naudota Mino civilizacijos laikotarpiu Kretos saloje. Šis raštas naudotas nuo XVIII a. pr. m. e. iki XV a. pr. m. e., ir juo greičiausiai buvo užrašoma vietinė minojiečių kalba, kurios lingvistinė priklausomybė neidentifikuota. Seniausias žinomas užrašas aptinkamas Faiste ir datuojamas ne vėliau nei 1700 m. pr. m. e.. Rašto vartosena nutrūko XV a. pr. m. e.

Kurį laiką linijinis A raštas buvo naudotas paraleliai su Kretos hieroglifais, kurie yra seniausia žinoma rašto forma Europoje. Abu raštai dalinasi nemaža simbolių aibe, todėl keliama hipotezė, kad linijinis A raštas išsivystė iš Kretos hieroglifų. Vėliau, XVI a. pr. m. e., jo pagrindu (ar jo įtakoje) susikūrė Kipro-Minojinis raštas Kipro saloje ir linijinis B raštas, pritaikytas rašyti Mikėnų graikų kalbai.

Irašai linijiniu A raštu randami Kretos saloje, bet taip pat ir už jos ribų: Egėjo jūros salose (Kiteroje, Santorine, Mele, Samotrakėje), žemyninėje Graikijoje, Mažojoje Azijoje (Milete, Trojoje) ir Sirijoje. Iš viso žinoma 1427 įrašų (molinės lentelės, anspaudai, akmeninės aukojimo lentelės, įrašai ant indų, plaukų smeigtukai ir pan.). Dažniausiai įrašau yra trumpi, ir viso bendras tekstų ilgis sudaro apie 7362 ženklų.

## Rašmenys
Skirtingai nei iš jo kildinamas linijinis B raštas, linijinis A iki dabar nėra iššifruotas. Abu raštai dalijasi didžiule bendra simbolių aibe. Dažniausiai sutariama, kad linijinio A ženklai savo tarimu yra artimi linijinio B ženklams, tačiau dėl to diskutuojama.

Didžiausia problema linijinio A rašto dešifravime yra tai, kad įrašų juo yra ypač mažai, jie dažnai kartojasi arba sudaromi pagal tą pačią struktūrą. Be to, juo užrašyta visiškai nežinoma kalba, ir be dvikalbio įrašo dešifravimas yra labai komplikuotas. Net ir pritaikius žinomus rašmenų tarimus, tekstai yra nesuprantami.

Kaip ir linijinio B atveju, linijinį A raštą sudaro garsiniai skiemeniniai ženklai (silabogramos), ideogramos, dažniausiai reiškiančios kiekius, tūrius arba gyvūnų kategorijas. Linijiniame A gausu ligatūrų. Iš viso suskaičiuojama apie 300 skirtingų rašmenų, iš kurių apie 90 naudojami visuotinai

Visus žinomus rašmenis suklasifikavo ir sunumeravo mokslininkas Emmett Bennett, ir panašūs ženklai dalijasi tais pačiais kodais su linijiniu B raštu. Į UNICODE linijinio A rašmenys įtraukti 2014 m.

## Išnašos
Iris van Herpen

**Iris van Herpen** (g. 1984 m. birželio 5 d.) – olandų mados dizainerė, žinoma dėl technologijų ir tradicinio aukštosios mados meistriškumo sintezės. 2007 m. Van Herpen įkūrė savo vardo mados ženklą „Iris van Herpen“. 2011 m. olandų dizainerė tapo kviestine Paryžiaus aukštosios mados sindikato (*Chambre Syndicale de la Haute Couture*), priklausančio Prancūzijos mados federacijai (*Fédération française de la couture*), nare. Nuo to laiko Van Herpen nuolat pristato savo naujas kolekcijas Paryžiaus mados savaitėje. Jos darbai buvo įtraukti į šių muziejų kolekcijas: Metropolitano meno muziejaus (Niujorke), Viktorijos ir Alberto muziejaus (Londone), *Cooper-Hewitt* muziejaus Niujorke ir *Palais de Tokyo* muziejaus Paryžiuje.

## Karjera
Iris van Herpen 2006 m. baigė ArtEZ menų universitetą Arnheme, o prieš įkurdama savo mados ženklą 2007 m., atliko praktiką pas Jungtinės Karalystės mados dizainerį Alexander McQueen ir Nyderlandų tekstilės dizainėrę Claudy Jongstra. Savo pirmąją aukštosios mados kolekciją „Chemical Crows“ dizainerė pristatė 2007 m. Amsterdamo mados savaitėje. Van Herpen buvo viena pirmųjų dizainerių, pradėjusių naudoti 3D spausdinimą kaip drabužių konstravimo technologiją. Nuo 2009 m. popžvaigždė Lady Gaga kelis kartus vilkėjo Iris van Herpen kurtus drabužius. 2012 m. ji dėvėjo specialiai jai sukurtą blizgią juodą aukštosios mados suknelę, skirtą jos kvepalų „Fame“ pristatymui. Suknelės forma buvo įkvėpta kvepalų buteliuko dizaino, o pati suknelė buvo sukonstruota iš lazeriu pjautų juodo akrilo juostelių. Van Herpen taip pat naudojo silikoną, geležies drožles ir dervą. 2023 m. lapkritį Iris van Herpen savo kūrybą eksponavo Dekoratyvinio meno muziejuje (*Musée des Arts décoratifs*) Paryžiuje.

## Kūryba
Iris van Herpen savo kūryboje drąsiai žvelgia į mados ateitį. Derindama rankų darbo meistriškumą su skaitmeninėmis technologijomis, ji kuria visiškai naują aprangos patyrimo būdą. Ypač išsiskiria tuo, kad buvo viena pirmųjų dizainerių, podiume pristačiusių 3D spausdintas sukneles – tiek standžias, tiek lanksčias. Šie darbai buvo sukurti bendradarbiaujant su Belgijos bendrove „Materialise“. Nuo tada jos kūryba nuolat tobulėja. Kolekcijoje Voltage van Herpen tyrinėjo drabužių ir elektros sąveiką, o kolekcijoje „Micro“ pasitelkė elektroninio mikroskopo technologiją. Ji garsėja ne tik unikaliais naudojamais audiniais, bet ir tuo, kad dažnai pati kuria naujas medžiagas savo kolekcijoms.

## Bendradarbiavimas
Tarpdisciplininis Iris van Herpen kūrybos braižas lėmė jos bendradarbiavimą su daugybe menininkų, tarp jų –  Jolan van der Wiel ir Neri Oxman, bei architektais – Philip Beesley ir Benthem and Crouwel Architects. Dizainerės domėjimasis mokslu ir technologijomis paskatino nuolatines diskusijas su CERN (Europos branduolinių mokslinių tyrimų organizacija) bei Masačusetso technologijos institutu (MIT).

Kiti reikšmingi bendradarbiavimai:
* Björk
* Benjamin Millepied
* Sasha Waltz
* Nick Knight
* Tsunaina.

## Apdovanojimai ir pripažinimas
* ANDAM Grand Prix apdovanojimas (2014)
* STARTS Prize, skiriamas Europos Komisijos (2016)
* Johannes Vermeer Award, Nyderlandų valstybinė meno premija (2017)

## Šaltiniai
Kretos hieroglifai

**Kretos hieroglifai** () – rašto sistema, naudota Mino civilizacijos laikotarpiu Kretos saloje. Šis raštas naudotas nuo XXII iki XVIII a. pr. m. e., ir juo greičiausiai buvo užrašoma vietinė minojiečių kalba, kurios lingvistinė priklausomybė neidentifikuota. Tikėtina, kad tai yra senesnė Linijinio A rašto forma, ir kurį laiką abi šios sistemos buvo naudojamos paraleliai.

Kretos hieroglifų radinių yra ypač mažai. Daugiausia jų rasta Knoso ir Malijos rūmuose, šiek tiek Zakre, Santorino saloje. Dažniausiai tai yra kelių rašmenų grupės antspauduose, rečiau – šiek tiek ilgesni įrašai molio lentelėse. Iki 1989 m. buvo žinoma tik 150 antspaudų (iš viso 832 ženklai) ir 120 kiti įrašai (iš viso 723 ženklai). Vėliau šaltinius papildė Petro archyvai su 23 naujais įrašais ir kiti negausūs radiniai. Visas Kretos hieroglifų sąvadas žinomas kaip *Corpus Hieroglyphicarum Inscriptionum Cretae (CHIC)*.

Nors Kretoje rasti Faisto diskas ir Arkalochorio kirvis turi rašmenis ir datuojami panašiu laikotarpiu, jų rašmenys nėra laikomi Kretos hieroglifais. Dėl jų kilmės diskutuojama.

## Bruožai

Kretos hieroglifai yra labai piktografiški, dekoratyvūs. Jie vaizduoja pilnas žmogaus ar gyvūnų figūras (vėliau – tik galvas), augalus, buities įrankius, indus. Jų atskyrimas nuo piešinių kelia daug diskusijų. Todėl pastaruoju metu simbolių inventorius yra peržiūrimas: dalis anksčiau pripažintų simbolių išbraukiama iš registro kaip piešiniai.

Nėra žinoma, ar Kretos hieroglifai išsivystė visiškai savarankiškai. Dalis mokslininkų identifikuoja įtakas iš Egipto hieroglifų arba luvių hieroglifų. Laikoma, kad hieroglifai perėjo kelias vystymosi fazes, po truputį paprastėdami. Archanyje rasti hieroglifų pavyzdžiai dar labai piktografiški ir atspindi ankstyviausią fazę. Vėlesniu laikotarpiu figūros supaprastintos. Galiausiai tie hieroglifai, kurie rašomi molyje, įgijo linijines formas ir mažai skiriasi nuo Linijinio A rašto. Todėl tyrėjai dažniausiai sutinka, kad Kretos hieroglifai buvo Linijinio A rašto (o kartu ir Linijinio B, Kipro minojinio rašto) pirmtakas.

Šiuo metu patvirtintų rašmenų sąrašas yra 96 silabogramos (garsiniai skiemeniniai ženklai), iš kurių 10 kartu atlieka ir ideogramų funkciją. Be to, tekstuose aptinkami Egėjo skaitmenys, kurie yra iššifruoti. Nemaža dalis hieroglifų turi atitikmenis linijiniame A, o taip pat linijiniame B rašte, kuris yra iššifruotas. Todėl yra bandymų atitinkamus tarimus tapatinti su atskirais hieroglifais. Pvz., Molčanovas aptiko asmenvardžius *ro-we* ir *sa-ze-ro*, kurie pasitaiko ir linijiniame B (atitinkamai *ro-we* ir *sa-ze-ro*). Taip pat hieroglifuose aptikta aukojimo formulė *a-sa-sa-ra-ne* bei žodžiai „viso“ (*na-ru*), „skolingas“ (*ki-ro*).

## Išnašos
Panerių memorialinis muziejus

**Panerių memorialinis muziejus** – muziejus Vilniaus miesto pietvakariuose, Aukštuosiuose Paneriuose esančiame Panerių miške, skirtas 1941–1944 m. vykusių masinių Panerių žudynių aukoms atminti. Valstybinio Vilniaus Gaono žydų muziejaus padalinys.

Memorialą sudaro daug miške pastatytų atminties objektų. Muziejaus pastate eksponuojama Paneriuose nužudytų žmonių nuotraukos, žudynių vietoje rasti Vokietijos okupacinės valdžios įsakai ir dokumentai, kalinių drabužiai, avalynė, darbo įrankiai. Memorialo teritorijoje galima aplankyti aukoms skirtus paminklus, masinių žudynių duobes ir duobę, kurioje laikyti „Degintojų brigados“ nariai, nacių paliepimu turėję ekshumuoti ir deginti aukų kūnus.

## Istorija

1941 m. vokiečiams įsiveržus į TSRS, jau pirmosiomis okupacijos dienomis naciai Aukštuosiuose Paneriuose Raudonosios armijos įrengtoje kuro saugyklų ir amunicijos sandėlių teritorijoje laikė ir žudė karo belaisvius. Manoma, kad 1941–1944 m. buvo nužudyta apie 100 000 įvairių tautybių žmonių. Nuo 1943 m. gruodžio vokiečių administracija, norėdama nuslėpti žudynes, ėmė deginti lavonus.

1948 m. aukoms pastatytas paminklas, 1960 m. įkurtas muziejus „Fašistinio teroro aukoms“. Jis veikė kaip Vilniaus kraštotyros muziejaus filialas. Įkūrus muziejų, buvo sutvarkyta informacinė infrastruktūra – prie įėjimo į teritoriją ir žudynių duobių pastatyti metaliniai informaciniai stendai lietuvių ir rusų kalbomis, aptvarkytos duobės. Šiuo laikotarpiu apie Panerius sukurta ir propagandinių trumpametražių filmų. 1962 m. muziejus tapo LTSR istorijos ir revoliucijos muziejaus padaliniu, o 1977 m. memorialinis parkas oficialiai pavadintas Panerių memorialu. 1985 m. įrengtas memorialas (architektas Jaunutis Makariūnas) – pastatytas naujas muziejaus pastatas ir atnaujinta ekspozicija, išasfaltuoti takeliai, sutvirtintos duobės, pastatyti atminimo akmenys su užrašais lietuvių ir rusų kalbomis.

Lietuvai atgavus nepriklausomybę, pastatyti paminklai žuvusiesiems – lenkams (1990), žydams (1991 ir 1999), lietuviams (1992), sovietų karo belaisviams (1996), Mažosios Lietuvos švietėjui E. Jagomastui ir jo šeimai (2001), sušaudytiems Lietuvos vietinės rinktinės kariams (2004). 2009 m. minint dalis ekspozicijos buvo atnaujinta.

## Galerija

Ponar Forest near Vilnius.JPG|Takas į memorialą
A Slaughter Pit in Ponar.JPG|Sušaudymo erdvė
Paneriai pits.jpg|Pagrindinė masinė kapavietė
Ponar forest.JPG|Iškastų palaikų deginimo vieta
Lithuania Ponary Monument.jpg|Paminklas nužudytiems lenkams atminti
Paneriai monument 2b.jpg|Memorialas nacizmo aukoms atminti


## Šaltiniai
Dosono apygarda (Montana)

**Dosono** **apygarda** () – Montanos apygarda, esanti rytinėje valstijos dalyje. 2020 m. JAV gyventojų surašymo duomenimis, joje gyveno 8 940 žmonės. Būstinė įsikūrusi Glendaive. Teka Jeloustounas, Redvoteris. Apima dalį Montanos bedlendų. Yra didžiausias Montanoje Makošikos valstijinis parkas; jame daug neįprastų uolienų darinių, dinozaurų fosilijų. Anglies, gamtinių dujų, naftos gavyba, gyvulininkystė, žemės ūkis.  

## Istorija
Apygarda įkurta 1869 m. sausio 15 d., pavadinta Endriu Dosono, kailių prekybos kompanijos vadovo, garbei. 1893 m. dalys apygardos atiduotos Valio, 1914 m. Ričlando bei Vibo, 1915 m. Prerio, 1919 m. Garfildo ir Makono apygardų įkurimui. 1992 m. atrasta, o 2003 m. iškasta didžiausia istorijoje triceratopso kaukolė. Amžius – 65 mln. metų, Ilgis – 2,8, aukštis – 1,58, plotis – 1,4 m, svoris – virš 600 kg. Praminta „drakonų karaliaus“ (angl. Dragon King) vardu. 2015 m. buvo parduodama aukcione už mažiausiai 1,8 mln. JAV dolerių.

## Gyventojai
2020 m. duomenimis, apygardoje gyveno 89,14 % baltųjų, 4,37 % mišrios rasės, 1,86 % indėnų, 0,64 % azijiečių, 0,43 % afroamerikiečių, 0,34 % kitų rasių, 0,01 % Ramiojo vandenyno salų ir 3,22 % lotynoamerikiečių kilmės gyventojų.

## Šaltiniai
Dosono apygarda

Jungtinėse Amerikos Valstijose yra keturios apygardos, pavadintos **Dosono apygarda:**

*Dosono apygarda (Džordžija);
*Dosono apygarda (Montana);
*Dosono apygarda (Nebraska);
*Dosono apygarda (Teksasas).
Egėjo skaitmenys

**Egėjo skaitmenys** () – skaitmenys, naudoti užrašyti kiekiams Egėjo civilizacijos tautų Bronzos amžiaus Europoje (Kretoje ir Balkanuose). Jie buvo naudojami rašant Kretos hieroglifais, linijiniu A ir linijiniu B ir Kipro raštais. Tikėtina, kad šie skaitmenys naudoti Kipro minojiniame rašte, tačiau dėl negausių rašto pavyzdžių pastarajame teaptinkamas tik vienas skaitmens simbolis („100“) lentelėje iš Enkomio.

Visai kaip egiptiečių skaitmenys, Egėjo skaičių sistema buvo dešimtainė ir naudojo 5 skirtingus simbolius žymėti vienetams, dešimtims, šimtams, tūkstančiams ir dešimtims tūkstančių. Atitinkamai jie buvo grupuojami nuo 1 iki 9. Taip, Skaitmuo 2025 būtų užrašomas taip: 𐄣𐄑𐄋.

Skaitmenys yra įtraukti į UNICODE sistemą. Apima eilutes U+1010x-U+1013x.

Be to, linijiniame A rašte buvo naudojami trupmenų ženklai, vadinamosios klasmatogramos.

## Išnašos

## Išorinės nuorodos
* Šriftai, skirti skaityti Egėjo skaitmenis
Danielso apygarda

**Danielso apygarda** () – Montanos apygarda, esanti šiaurės rytinėje valstijos dalyje, prie sienos su Kanada. 2020 m. JAV gyventojų surašymo duomenimis, joje gyveno 1 661 žmonės. Būstinė įsikūrusi Skobyje. Teka Tuopų upė. Vyrauja Didžiosios lygumos, auginami galvijai, kviečiai.  
## Istorija
Apygarda įkurta 1920 m. rugpjūčio 30 d. iš Šeridano ir Valio apygardų dalių. Pavadinta Mansfildo Danielso, vietinio rančos savininko garbei. 2000 m. Danielso apgygarda buvo išrinkta „kaimiškiausia“ apygarda žemyninėje JAV.

## Gyventojai
2020 m. duomenimis, apygardoje gyveno 88,32 % baltųjų, 5,9 % mišrios rasės, 2,05 % indėnų, 0,78 % azijiečių ir 2,95 % lotynoamerikiečių kilmės gyventojų.

## Šaltiniai
Ylių tiltas

**Ylių tiltas** – tiltas kelyje  per Jūros intaką Šešuvį, stovintis Raseinių rajone, Yliuose, maždaug pusiaukelėje tarp Viduklės ir Nemakščių, 1,8 km į šiaurės vakarus nuo geležinkelio pervažos. Prieigose driekiasi Balčios hidrografinis draustinis, įsikūrusi Ylių kaimo turizmo sodyba.

## Istorija

1934-1936 m. buvo tiesiamas Žemaičių plento ruožas tarp Viduklės geležinkelio stoties ir Kryžkalnio. Kelio tilto statyba per Šešuvį kainavo 25 500 lt.

2020 m. tiltas Yliuose rekonstruotas. Pradėjus paruošiamuosius darbus nustatyta, kad statinio būklė nuo rekonstravimo projekto parengimo 2015 m. buvo gerokai pablogėjusi. Paaiškėjo, kad vykdyti darbus projekte numatytu būdu (išardant pusę tilto ir statybos metu eismą praleidžiant viena eismo juosta neišardytąja tilto puse) galėjo būti pavojinga. Remonto metu uždarytas eismas, transportą nukreipus apylanka. Rekonstrukcijos darbai atlikti pagal patikslintą projektą. 

Iki rekonstrukcijos tilto ilgis – 36,45 m, plotis – 8,92 m. Pakeista tilto sijų perdanga, atramos, įrengti šiuolaikiniai metaliniai atitvarai, abu šalitilčiai, vandens nuleidimo sistema, dveji šlaitiniai laiptai. Tiltu be apribojimų praeina dviejų juostų kelias.

## Šaltiniai

## Nuorodos

* Historische Messtischblätter (TK25) + Luftbilder *[[Messtischblatt|susudata.de]]*
Golden Valio apygarda (Montana)

**Golden Valio** **apygarda** () – Montanos apygarda, esanti centrinėje valstijos dalyje. 2020 m. JAV gyventojų surašymo duomenimis, joje gyveno 823 žmonės. Būstinė įsikūrusi Raigeite. Teka Maselšelis; prie jo išsidėstę abu pagrindiniai apygardos miesteliai, šiaurinėje dalyje iškilę Didieji Sniegingieji kalnai. Gyvulininkystė, žemės ūkis (daugiausia – kviečiai, avižos, miežiai).  

## Istorija
Apygarda įkurta 1920 m. spalio 4 d. iš Maselšelio ir Svit Graso apygardų dalių. Spėjama, kad pavadinta *Golden Valley* ('aukso slėnis') siekiant pritraukti gyventojų. Nuo 1910 iki 1980 m. veikė geležinkelis.

## Gyventojai
2020 m. duomenimis, apygardoje gyveno 87,97 % baltųjų, 5,35 % mišrios rasės, 0,12 % indėnų, 0,85 % afroamerikiečių, 0,12 % Ramiojo vandenyno salų, 1,34 % kitų rasių ir 4,25 % lotynoamerikiečių kilmės gyventojų.

## Šaltiniai
Golden Valio apygarda

Jungtinėse Amerikos Valstijose yra dvi apygardos, pavadintos **Golden Valio apygarda:**

*Golden Valio apygarda (Montana);
*Golden Valio apygarda (Šiaurės Dakota).
Vochma

**Vochma** () – upė Rusijoje, daugiausia Kostromos srityje; Vetlugos dešinysis intakas. Prasideda pelkėtoje vietoje Šiaurės skliautkalvėse, Vologdos srities pakraštyje. Teka į pietus plačiu slėniu pelkėtais kraštais. Įteka į Vetlugą šalia Maloje Ramenjės gyvenvietės.

Didžiausi intakai: Kariugas, Irdomas (kairieji), Penoma, Vočė (dešinieji).

Pavasariais smarkiai ištvinsta. Naudota miško plukdymui. Pagrindinė gyvenvietė prie upės – Vochma.

Upėvardis siejamas su  'pelkėtos salos',  'tankūs krūmai ar miškas'.

## Šaltiniai
Arvo Animation

**Arvo Animation** () – japonų animacijos studija, įsikūrusi Suginamyje, Tokijuje. 2017 m. liepos mėn. įkūrė Taishi Kawaguchi.

## Istorija
Studija įsteigta 2017 m. liepos mėn. narių, turinčių įvairių pasiekimų animė pramonėje.

Dėl komercinės plėtros 2020 m. birželio mėn. atidarė studiją Jamagatoje, o 2022 m. spalio mėn. – Čiboje.

2022 m. liepos mėn. įkūrė įmonę „Trikon Graphics Co., Ltd.“ (株式会社TrikonGraphics) bendradarbiaudami su „V-sign“ ir „Mount Vision“.

Nuo 2021 m. studijos generalinis direktorius yra Taishi Kawaguchi, buvęs „Azeta Pictures“ prodiuseris.

## Studijos kūriniai

### Animė televizijos serialai

### Filmai

### OVA

## Išnašos
Žemaičių plento Akmenos tiltas

**Žemaičių plento Akmenos tiltas** – tiltas kelyje , nutiestas per Jūros kairįjį intaką Akmeną Šilalės rajono savivaldybėje, 2,4 km į pietryčius nuo Kaltinėnų, tarp Pelkių ir Rūčių.

1937 m. vasario 19 d. patvirtintas gelžbetoninio tilto per Akmenos upę projektas. Tiltas pastatytas tiesiant Žemaičių plento IV distancijos ruožą tarp Kryžkalnio ir Kaltinėnų. Kainavo 23 500 lt.

Tilto ilgis 22,40 m. Statinys yra nekarpytasis, sijinės-gembinės konstrukcijos. Ramtų nėra - tiltas vienos angos, abipus kurios konsolės sujungtos su kelio pylimu. Taurai masyvūs gelžbetoniniai. Perdanga monolitinė-briaunotoji. Ją sudaro keturios pagrindinės kintamo aukščio išilginės sijos su skersinėmis diafragmomis.

2024 m. duomenimis, šiuolaikiniu tiltu pravesta susiaurėjusi važiuojamoji kelio dalis. Statinio kraštus riboja gelžbetoniniai atitvarai su metaliniais turėklais. Prieigose pastatyti eismo pirmumo kelio ženklai.

## Šaltiniai

## Nuorodos

* Historische Messtischblätter (TK25) + Luftbilder *[[Messtischblatt|susudata.de]]*